ປະທານາທິບໍດີ ໂອບາມາ ຊຸກຍູ້ການສຶກສາ ດ້ານວິທະຍາສາດ ແລະເລກ (ເບິ່ງວີດີໂອ)
ທ່ານ​ໂອ​ບາ​ມາຍົກສູງ​​ການ​ສຶກສາວິຊາ​ວິ​ທະ​ສາດ ​ແລະ​ເລກນັ້ນ ​ຖື​ວ່າ​ສໍາຄັນ​ທີ່​ສຸດ​ ​ການເຕີບ​ໂຕ​ເສດຖະກິດ​ແລະ​ການ​ແຂ່ງຂັນ​ຂອງ​ປະ​ເທດຊາດ
ປະທານາທິບໍດີ ບາຣັກ ໂອບາມາ ກໍາລັງຮ້ອງຂໍເງິນງົບປະມານຊຸດໃໝ່ຈໍານວນ 80 ລ້ານ ໂດລາ ເພື່ອຄວາມພະຍາຍາມທີ່ຈະຕຸກຊຸກຍູ້ການສຶກ ສາວິຊາ ວິທະຍາສາດ ເທກໂນໂລຈີ່ ວິສະວະກໍາແລະເລກ ຢູ່ໃນໂຮງຮຽນຕ່າງງຂອງສະຫະລັດ ທໍານຽບຂາວໄດ້ປະກາດການລິເລິ່ມກ່ຽວກັບເລຶ່ອງນີ້ເມື່ອວັນອັງຄານວານນີ້ ເວລາປະທາ ນາທິບໍດີໂອບາມາ ໄດ້ເປັນເຈົ້າພາບຈັດງານເທດສະການວິທະຍາສາດຄັ້ງທີສອງທີ່ທໍານຽບ ຂາວ ທ່ານໄດ້ມອບຄວາມເຊື່ອຖືໃຫ້ແກ່ພວກເຂົ້າປະກອບສ່ວນຊາວໜຸ່ມໃນງານເທດສະ ການດັ່ງກ່າວ ກັບການຫຼໍ່ຫຼອມອາເມຣິກາເພື່ອເອົາຊະນະອະນາຄົດ ທ່ານໂອບາມາ ຍົກສູງການສຶກສາວິຊາວິທະສາດ ແລະເລກ ນັ້ນ ໂດຍຖືວ່າສໍາຄັນທີ່ສຸດຕໍ່ ການເຕີບໂຕເສດຖະກິດ ແລະການແຂ່ງຂັນຂອງປະເທດຊາດ ທ່ານໂອບາມາແນເປົ້າໝາຍໃນເບຶ້ອງຕົ້ນ ເພື່ອກະຕຽມພວກຄູສອນຈຸໃໝ່ 100,000 ຄົນ ສຳຫຼັບເຝິກອົບລົມພວກນັກຮຽນຊາວອາເມຣິກັນລະດັບມະຫາວິທະຍາໄລເພິ່ມຕື່ມອີກນຶ່ງ ລ້ານຄົນ ໃນວິຊາວິທະຍາສາດ ວິສະວະກໍາ ແລະເລກ ໃນໄລຍະສິບປີີຕໍ່ໜ້ານີ້ ການລົງທຶນງົບປະມານຈໍານວນ 80 ລ້ານໂດລານີ້ ແມ່ນໂຮມຢູ່ໃນຮ່າງ ງົບປະມານຂອງ ປະທານາທິບໍດີສໍາຫຼັບງົບປະມານສົກປີ 2013 ທີ່ຈະຍື່ນ ສະເໜີຕໍ່ສະພາຄອງແກຣສໃນວັນ ທີ່ 13 ເດືອນກຸມພານີ້ ນອກເໜືອຈາກຄວາມພະຍາຍາມຂອງລັດຖະບານແລ້ວ ປະທານາທິບໍດີ ໂອບາມາກ່າວວ່າ ກຸ່ມວົງການທຸລະກິດກຸ່ມນຶ່ງ ແລະບັນດາມູນນິທິຕ່າງໆ ກໍກໍາລັງປະກາດໃຫ້ເງິນ 22 ລ້ານ ໂດລາ ເພື່ອຊ່ວຍເຝິກອົບລົມພວກ ນາຍຄູສອນວິທະຍາສາດ ແລະເລກຈຸໃໝ່